മെസ്സിയെ സാക്ഷിയാക്കി പി എസ് ജി വിജയം ഫ്രഞ്ച് ലീഗില് പി എസ് ജിക്ക് തുടര്ച്ചയായ രണ്ടാം വിജയം. സൂപ്പര് സൈനിംഗ് ലയണല് മെസ്സി ഇല്ലാതെ ഇറങ്ങിയ പി എസ് ജി ഇന്ന് സ്റ്റ്രാസ്ബര്ഗിനെ രണ്ടിനെതിരെ നാലു ഗോളുകള്ക്കാണ് പരാജയപ്പെടുത്തിയത്. മത്സരത്തിന് മുമ്ബായി മെസ്സി അടക്കമുള്ള പുതിയ സൈനിംഗുകളെ പി എസ് ജി സ്റ്റേഡിയത്തില് കാണികള്ക്ക് മുമ്ബാകെ അവതരിപ്പിച്ചിരുന്നു. ഇന്ന് ആദ്യ 27 മിനുട്ടില് തന്നെ പി എസ് ജി എതിരില്ലാത്ത മൂന്നു ഗോളുകള്ക്ക് മുന്നിലെത്തിയിരുന്നു. മൂന്നാം മിനുട്ടില് ഇക്കാര്ഡിയാണ് ആദ്യ ഗോള് നേടിയത്. ഇക്കാര്ഡി കഴിഞ്ഞ മത്സരത്തിലും പി എസ് ജിക്കായി ഗോള് നേടിയിരുന്നു. 25ആം മിനുട്ടില് എമ്ബപ്പെ തൊടുത്ത ഷോട്ട് വലിയ ഡിഫ്ലക്ഷനോടെ വലയില് കയറിയതോടെ പി എസ് ജി ലീഡ് ഇരട്ടിയായി. പിന്നാലെ 27ആം മിനുട്ടില് എമ്ബപ്പെയുടെ റണ് തന്നെ പി എസ് ജിക്ക് മൂന്നാം ഗോളും ഒരുക്കി. വലതു വിങ്ങില് നിന്ന് എമ്ബപ്പെ ഗോള് മുഖത്തെക്ക് തൊടുത്ത പന്ത് ഡ്രാക്സ്ലര് ആണ് വലയില് എത്തിച്ചത്. രണ്ടാം പകുതിയില് കാര്യങ്ങള് മാറിമറിഞ്ഞു. 53ആം മിനുട്ടില് ഗമേറോയും 64ആം മിനുട്ടില് അജോര്കും ഗോള് നേടിയതോടെ സ്റ്റ്രാസ്ബോര്ഗ് 32 എന്ന നിലയിലേക്ക് കളി മാറ്റി. പക്ഷെ പിന്നാലെ വന്ന ചുവപ്പ് കാര്ഡ് സന്ദര്ശകരുടെ പൊരുതല് അവസാനിപ്പിച്ചു. 85ആം മിനുട്ടില് ജികു ആണ് ചുവപ്പ് കണ്ട് പുറത്തു പോയത്. പിന്നാലെ സരാബിയ പി എസ് ജിയുടെ നാലാം ഗോള് നേടി വിജയം ഉറപ്പിച്ചു. ഈ വിജയത്തോടെരണ്ടു മത്സരങ്ങളില് ആറു പോയിന്റുമായി ലീഗില് ഒന്നാമത് നില്ക്കുകയാണ് പി എസ് ജി.